text: Plejehjem anmeldt til politi
  30 september 2010 kl. 15.47
  En kvinde fra Esbjerg har anmeldt ledelsen på et plejecenter i byen til politiet. Hun frygter personalet har stjålet fra hendes mor.
  Sagen viser at der er et stort behov for klare regler omkring personales omgang med beboeres penge.
  
  Mangler bilag
  Margurite Kempel har anmeldt plejehjemmet til politiet, fordi hun mangler bilag for over 2000 kr. i hendes senile mors pengekasse. 
  Hendes mor, 83-årige Erna Bonnichsen, er stadig myndig, selv om hun er dement. Derfor styrer hendes døtre pengesagerne.
  
  Pengekasse
  De har lavet en aftale med plejehjemmet om, at personalet må tage moderen med i banken for at hæve penge, så dagligdagen kan fungere.
  Den aftale fortryder Margurite Kempel i dag. Den lille pengekasse står altid med nøglen i - og sidst hun tjekkede moderens pengekasse, manglede der pludselig bilag for nogle af de penge, der er hævet.
  
  Kommune: Det kan ske
  Esbjerg Kommune erkender, at der er mulighed for, at personalet kan misbruge den lette adgang til de dementes penge. Men der slås ned på det, hvis det afsløres.
  